stanford-oval/wikipedia huggingface dataset:
אהוד סביון
שירות בצה"ל > במלחמת יום הכיפורים

באוקטובר 1973, הוצב סביון כקצין נשק וסגן מפקד ספינת הטילים אח"י חיפה. אח"י חיפה בפיקוד שמואל שריג סיימה שיפוץ ארוך ויסודי, ובתוך ימים ספורים הצליחו להכשיר אותה לצאת למלחמה. הערכת המודיעין הימי הייתה שהמצרים ישלחו צוללות כדי לפגוע בנמל ובמפרץ חיפה, כדי לשבש את שער האספקה העיקרי של המדינה, ועל כן, הוטל על אח"י חיפה להגן על אזור המפרץ.
באחד הימים הבחין צוות הספינה בסונאר בצוללת והמפקד ירה לעברה טורפדו. הטורפדו שנורה חזר חזרה לעבר הספינה. סביון היה בגשר בעמדת הקרב בגשר. הגיע דיווח מהירכתיים שטורפדו נע לעבר הספינה והוא קרוב. נתן פקודה לעלות למהירות מרבית הבין שמדובר בטורפדו שירתה החיפה וחזר אליה. כאשר נורה הטורפדו הותקן בו גובה תקרה לנטרול המרעום 50 מטר מתחת לפני הים. לאחר כמה מאות מטרים הטורפדו הפסיק לרוץ וצף. בדיעבד הבינו שמה שנחשד כצוללת מצרית הייתה "שירה", צוללת איטלקית שטובעה במלחמת העולם השנייה.
בליל 10–11 באוקטובר 1973, השתלבה אח"י חיפה בהפגזת החוף הסורי. הכח מנה חמש ספינות בפיקוד מפקד השייטת מיכאל ברקאי, שהגיעו ללטקיה מצפון, לאחר מסע לאורך חופיה של טורקיה. כאשר פרצו הספינות לנמל לטקיה נורו לעברן טילים סוריים. בקרב שהתחולל פגעו כוחותינו בסטיל סורי אחד ובספינות של צי הסוחר שעגנו מחוץ לנמלים להסחה. מאז ועד סוף המלחמה עסקה אח"י חיפה בעיקר במשימות אבטחה על נמל חיפה.
ב-24 באוקטובר 1973, אח"י חיפה (סער 2) שהתה באזור הים האיגאי, במשימת אבטחת אניות סוחר שהביאו למדינה נשק וחומרי גלם, בניסיון למלא את המחסור שנוצר עקב המלחמה. במרחק של כ-3 ק"מ מחוף רודוס, עלתה הספינה על אי יונים, ובתחתית החרטום נבקע חור גדול.
בזכות תושייה שגילה נגד הגשר מילר, שהפעיל מיד את המנועים לאחור, נמנע נזק כבד ואיש לא נפגע. הנזק שכבר נגרם גרם לפריצת מים למדור החרטום. לאחר הפגיעה ניהל סביון את בקרת הנזקים וימאות בספינה, עד הבאתה לארץ בגרירת ירכתיים על ידי א.מ חנה אניית סוחר מגויסת של צים בפיקוד רב חובל גדעון חלמיש. הטילים והתותח הועברו לספינת הסוחר כדי להקטין את משקלה של הספינה הפגועה.
גרירת אח"י חיפה שנפגעה בחרטום מסלע תת-מימי נובמבר 1973.
ספינת הטילים אח"י חיפה (סער 2) על המבדוק, לאחר שעלתה על סלע בים האגאי חולצה ונגררה לחיפה, 3 בנובמבר 1973.
שירות בצה"ל > ביטחון שוטף

לאחר המלחמה בשנת 1975 נשלח סביון לזירת ים סוף לשמש כסגן מפקד אח"י קשת.
בדצמבר 1975 נקרא סביון לפקד על פלגה 916, בבסיס אשדוד והיה אחראי גם לתפעולם של 4 ברטרמים ששרתו בים המלח. הפעילות העיקרית של פלגה 916 הייתה ביטחון שוטף באזור דרום המדינה ולאורך חופי עזה. עיקר הפעילות המבצעית של הפלגה הייתה אימון והספקת נשק ותחמושת לכוחות הנוצריים שפעלו בלבנון באזור ג'וניה. במסגרת זו ביצעה הפלגה בפיקודו של סביון עשרות מבצעים.
במאי 1977 עבר סביון לפקד על פלגת דבורים 914 בבסיס חיפה, שכללה 11 ספינות דבור ועסקה בביטחון שוטף בגזרה הצפונית.
שירות בצה"ל > פיקוד על ספינות טילים

בפברואר 1978 מונה סביון למפקד אח"י סער ובנובמבר 1978 עבר לפקד על אח"י יפו (סער 4), שלקחה חלק בהפגזת חופי לבנון במלחמת לבנון הראשונה. אחד השיאים המבצעיים של אח"י יפו היה השתתפות במבצע הנקמה של רוצחי מינכן בבירות, לבנון.
רס"ן אהוד סביון מפקד אח"י יפו (סער 4) 1979.
שירות בצה"ל > לימודים והדרכה

ביוני 1980 נשלח סביון לקורס פיקוד ומטה בצי האמריקני בניו פורט רוד איילנד. הקורס פתח בפניו צוהר לדרכי ההתנהלות בציים גדולים. ביולי 1981 שב לישראל ומונה למפקד בתי הספר הפעלה בבה"ד חיל הים, מסגרת שהכשירה את כלל לוחמי כלי השייט בחיל הים.
תעודת סיום קורס פיקוד ומטה בצי ארצות הברית, 1980.
שירות בצה"ל > פלגת ספינות סער

ביולי 1986 התמנה סביון למפקד פלגה 31 שכללה 6 ספינות טילים ופעלה בנמל אשדוד, תפקיד פיקודי בים החשוב ביותר בקרירה הפיקודית בחייל. פעילותה של פלגה 31 כללה: ביטחון שוטף, מבצעים, מודיעין ואימונים לביצוע הפקודות האופרטיביות לשעת חירום.
סא"ל אהוד סביון וסא"ל אריה גביש בהחלפת פיקוד על פלגה 31 בבסיס אשדוד, יולי 1986.
הצדעת החלפת הפיקוד על פלגה 31 בבסיס אשדוד בפיקוד אל"ם אלכס טל, יולי 1986.
שירות בצה"ל > תפקידי מטה

מחלקת תורה והדרכה – בשנת 1987, נקרא להקים את מחלקת תורה והדרכה, מחלקה שתרכז את תורת הלחימה של החיל ואת הנהלים והמערכות, אלה הקיימות ואלה שיש להקימן, על מנת להכין את חיל הים למלחמה הבאה.
המכללה לביטחון לאומי - בשנת 1989 למד סביון במכללה לביטחון לאומי.
פיקוד ומטה - סביון מונה בשנת 1989 כמפקד קורס פיקוד ומטה זרוע הים. במקביל לתפקידו עשה תואר שני בניהול מגה פרויקטים, בפקולטה למדיניות ציבורית, באוניברסיטת תל אביב.
בשנת 1991 בתום הלימודים קיבל סביון פיקוד על פרויקט השבחת ספינת סער 4, לרמה של סער 4.5. שדרוג המערכות והתקנת מערכת חדשה של טילים נגד טילים בשם ברק מתוצרת רפאל. הגדלת תורן הספינות כדי שיוכל להכיל את כלל המערכות המיועדות והארכת גוף הספינה לצורך התקנת מערכת ברק (טיל) ושיפור קווי הזרימה. השיפוץ והשדרוג של הספינות נעשה במספנות ישראל.
הרמטכ"ל דן שומרון, בנוכחות שר הביטחון משה ארנס וראש הממשלה יצחק שמיר, מעניק לסביון תעודת סיום המכללה לביטחון לאומי, אוגוסט 1989.
הכנה להשקת אח"י חץ (סער 4.5)
שירות בצה"ל > שירות מילואים

בשנת 1993, בתום 25 שנות שירות בחיל הים, יצא סביון לגמלאות. סביון ממשיך להיות פעיל כאל"ם במילואים. שירת ביחידת מבקר הפנים של צה"ל כמפקד צוות ים. לאחרונה נמנה עם צוות מילואים בכיר שמבצע ביקורות כוננות וכשירות מבצעית ביחידות השונות של חיל הים עד ימינו אלה.
תפקידים אזרחיים

בשנת 1993 מונה סביון לתפקידו האזרחי הראשון כמנהל הקמת היישובים צור יגאל ומתן. סייעו לו רבות ניסיונו כאיש ארגון ופיקוד וכמי שלמד ניהול מגה פרויקטים.
בשנת 1994 יצא סביון עם משפחתו לטורונטו שבקנדה, בשליחות ההסתדרות הציונית והסוכנות היהודית. זה היה שינוי מרענן. תפקיד חינוכי ציוני יחד עם הכרת עולם העסקים הבינלאומי. התחככות עם יהודים ואנשי עסקים מהעולם הגדול. בשנים 2016–2018 שימש כיושב ראש משותף בחברת פי-גלילות. כיום משמש כדירקטור מהציבור בחברת מגדל, עבר קורס גישור ומגשר מוסמך, ובנוסף דירקטור בחברת "שלווה הפקות בע"מ" אשר מנהלת את להקת שלווה כמו כן הוא תומך ומסייע לעמותה.
הקמת כביש 6

בשנת 1996, החליטה ממשלת ישראל להוציא מכרז ענק לבניית כביש אגרה חדיש ומודרני, ראשון מסוגו בישראל, שיבנה ויתופעל על ידי הסקטור הפרטי הידוע כיום בשם כביש 6. בטורונטו בקנדה קיים כביש אגרה מספר 407 שהמדינה החליטה להקים בארץ בדומה. אחת הקבוצות שהתכוונו לגשת למכרז החליטה להיפגש עם היזם הקנדי ולבדוק כיצד מפעילים כביש אגרה מסוג זה.
סביון התבקש לתאם פגישה וסיור בין נציגי הקבוצה הישראלית ובין היזם הקנדי ג'ון בק בעלים ונשיא חברת AECON הקנדית. במטרה להקים את הפרויקט במודל שיתוף פעולה בין המגזר הציבורי והפרטי בשיטת BOT. הפגישה הסתיימה בהצלחה גדולה, והקבוצה הישראלית החליטה לגשת למכרז ביחד עם היזם הקנדי. כשהקבוצה זכתה במכרז, מונה סביון למנכ"ל.
בינואר 2017, בתום 21 שנות עבודה, סיים אודי סביון את תפקידו כמנכ"ל חברת דרך ארץ.
אהוד סביון מברך בטקס פרידה מחברת דרך ארץ 16 בינואר 2017.
השכלה

סביון רכש בגרות מלאה בקריית החינוך אורט סינגאלובסקי. תואר ראשון בגאוגרפיה עירונית מאוניברסיטת חיפה. בוגר קורס לפיקוד ומטה של המכללה לפיקוד ימי של צי ארצות הברית בניופורט רוד איילנד. תואר שני במדיניות ציבורית מאוניברסיטת תל אביב. תואר שני נוסף במדעי המדינה בהצטיינות מאוניברסיטת חיפה. בוגר המכללה לביטחון לאומי של צה"ל. עבר קורס גישור אצל עורכת הדין תמר ברק. סיים ופיתח קורס לניהול פרויקטים במסגרת חיל הים.
תחביבים

הפלגה בסאפ (גלישה), טיולי טבע בישראל ומחוצה לה.
מעורבות ציבורית

במסגרת תפקידו כמנכ"ל חברת דרך ארץ נחשף סביון בשנת 2012 לעמותת "שלוה".
העמותה הפועלת בעיקר מירושלים הוקמה לטפל בילדים עם מוגבלויות שונות ובני המשפחה שלהם. בתחילה דרך ארץ נתנה חסות ומימנה חלק מהתוכניות של העמותה כתרומה. בהמשך הקים סביון יחד עם קבוצת אנשי עסקים את אגודת הידידים של "שלוה" ומשמש מאז ועד היום כיושב ראש האגודה העוסקת בגיוס תרומות בארץ למען "שלוה". לאחרונה פרצה לתודעה העולמית להקת "שלוה" כפי שהדבר התבטא בהופעה באירוויזיון שנערך בתל אביב בשנת 2019. סביון לקח על עצמו למסד ולהקים את פעילות הלהקה שהביקוש להופעות שלה בישראל ומחוצה לה גדול.
משפחה

את בת זוגו תמר בהלול, בת למשפחה ותיקה מטבריה, הכיר במהלך השירות הצבאי. כאשר שירתה כמוכמ"ת בסטלה מאריס. ב-3 בספטמבר 1972 נישאו. להם יש ארבעה ילדים ושמונה נכדים.
ספרים והרצאות

בשנת 2018 פרסם סביון את ספרו "כביש מחבר ישראל", המתעד את פרויקט כביש 6 ומשמש כמורה דרך לניהול מגה פרויקטים בשיטת B.O.T.
סביון שימש כמרצה במשך שלוש שנים באוניברסיטת חיפה בתוכנית MBA קיימות, בקורס מימון פרויקטים בדגש על הגנה ושמירה על איכות הסביבה. 

סביון מרצה בחוג מדיניות ציבורית לתואר MA באוניברסיטת תל אביב בנושא הקמת פרויקט כביש 6 בדגש על עקרונות הניהול. 

סביון משמש כשופט ומבקר בתוכנית הפרויקטים בתוכנית Executive MBA באוניברסיטת תל אביב.
אהוד סביון מוסר את ספרו כביש מחבר ישראל לאלי רהב.
הערות שוליים

↑  ישראל לשם, סיפור אוניית האם חנה במלחמת יום הכיפורים באתר משמר המורשת הימית.
↑  אהוד סביון, [ בקרת נזקים באח"י חיפה הפגועה] באתר משמר המורשת הימית, 2021.
שלום הררי

| --- | --- |

 לידה:  אושה, ישראל
 מדינה:  ישראל 
 השכלה:  בית הספר הריאלי העברי בחיפה 
 השתייכות:   צבא הגנה לישראל
 דרגה:    תת-אלוף
 תפקידים בשירות
 יועץ לענייני ערבים במשרד הביטחון
 פעולות ומבצעים
   מלחמת ששת הימים מבצע מוקד   מלחמת ההתשה   מלחמת יום הכיפורים   מלחמת לבנון האינתיפאדה הראשונה
 
שלום הררי (נולד ב-1946) הוא קצין בצה"ל במילואים בדרגת תת-אלוף, אשר שימש כיועץ לענייני ערבים במשרד הביטחון.
ביוגרפיה

הררי נולד וגדל בקיבוץ אושה, למד בבית הספר הריאלי שבחיפה והיה חניך הפנימייה הצבאית לפיקוד במחזור י' (1964). הררי שירת בצה"ל באגף המודיעין, עבר קורס קציני מודיעין ושימש במגוון תפקידים בחטיבת המחקר. לאחר מכן שימש בשורת תפקידי פיקוד ומטה ביחידת האיסוף המרכזית. במקביל, שימש כקצין קישור לשב"כ, וכמדריך ראשי בקורס המתקדם לקציני מחקר מודיעיני. בשנת 1977 הוצב במפקדת יהודה ושומרון כקצין מטה באגף לענייני ערבים[דרושה הבהרה]. בשנת 1983 הועלה לדרגת אלוף-משנה ומונה לראש המחלקה לענייני ערבים במפקדת יהודה ושומרון. בשנים 1984–1996 שימש כיועץ לענייני ערבים תחת מתאם פעולות הממשלה בשטחים. במסגרת זו לקח חלק במשא ומתן שניהלה ישראל בוועידת מדריד ובהסכמי אוסלו. הררי פרש מצה"ל בדרגת תא"ל.
לאחר שירותו הצבאי שימש כחבר המכון למדיניות נגד טרור במרכז הבינתחומי הרצליה.
הררי הוא בעל תואר ראשון בהיסטוריה של המזרח התיכון ואפריקה מטעם אוניברסיטת תל אביב.
הערות שוליים

↑   עמוס הראל, במקום איומי מלחמה בעזה, שר הביטחון ליברמן מפריח יוני שלום לרמאללה, באתר הארץ, 3 ביוני 2016.
↑  שלום הררי, באתר "בהשקט ובבטחה".
↑  ניר חסון ויואב שטרן‏, לא רק בשדה הקרב: כך מנהלים ישראל והחמאס את הלוחמה הפסיכולוגית, באתר וואלה, 13 בינואר 2009
↑  בני טוקר, 'לכידת ספינת הנשק - תמרור אזהרה', באתר ערוץ 7, 4 בנובמבר 2009
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ריקוד

נשף ריקודים בווינה, 1900, ניתן לראות את הקיסר פרנץ יוזף הראשון רוקד, ציור של וילהלם גאוז (Wilhelm Gause)
ילדי גן לומדים לרקוד במעגל
מונומנט ריקוד סרדנה בברצלונה
ריקוד הוא תנועה של גוף האדם תוך יצירת תבניות תנועתיות הנושאות משמעות או מידע (אסתטי, רגשי, חברתי), בדרך כלל באופן קצבי ולצלילי מוזיקה, המתבצעת או כאומנות מול קהל או למטרות בילוי, טקסים חברתיים, מסורתיים או דתיים, פולחן, ספורט, ריפוי וכדומה.
הריקוד ידוע משחר ההיסטוריה האנושית וקיים בכל התרבויות. הוא מקושר בעיקר עם רגשות של שמחה ואירועים משמחים (כגון טקסים של לידה, חתונה וכדומה), אך קיים גם בהקשרים של טקסים דתיים ותרבותיים, ועוד.
המילה ריקוד מתארת גם שרשרת מסוימת, מוגדרת ומקובעת, של תנועות ריקוד, למשל: הריקוד "צדיק כתמר" או ריקוד גשם אינדיאני. בהרחבה מתאר המושג התנועעות של חיות או עצמים המזכירה ריקוד אנושי: "דבורת הדבש רוקדת ריקוד המודיע על מיקומו וכמותו של מזון"; ”הֶהָרִים רָקְדוּ כְאֵילִים” (תהילים קי״ד ד').
בעברית של ימינו משתמשים במושג מחול לתיאור כל סוג ריקוד שמיועד להיות מבוצע מול קהל ונתפס כאומנות, בניגוד לצורות ריקוד שמבוצעות למטרות אחרות. כוריאוגרפיה היא מקצוע בו יצירת אמנות מבוססת על הריקוד, כלומר – הכוריאוגרף בוחר מוזיקה מסוימת ומתאים לה תנועות ריקוד מסוימות, המהוות את עיקר היצירה.
הריקוד מאפשר לבטא רגשות במודע ובאופן בלתי-מודע. מסיבה זו, כל רקדן נוטה לפתח סגנון ריקוד שונה, התלוי גם במצב רוחו ובחברה בה הוא רוקד.
היסטוריה

ריקוד מלווה את האדם מראשיתו, כחלק חשוב של האופן בו ביטא את תחושותיו, רגשותיו, פחדיו ותקוותיו. עם הזמן הפך הריקוד לחלק מרכזי של כל סוגי הפולחן, הן בתרבויות אנימיסטיות ואליליות (ראו למשל, ריקוד אפריקאי), והן בתרבויות אחרות, כולל באלו שהניחו קיומו של אל מרכזי אחד.
כמו בתחומי ביטוי אנושיים אחרים - שפה, לבוש, אמונות, אורחות חיים וכן הלאה - כל תרבות פיתחה לאורך ההיסטוריה סגנונות ריקוד משלה, הגם שניתן לזהות השפעות הדדיות.
יתרונו של הריקוד כאופן ביטוי רעיוני, רגשי, אמנותי ופולחני, בכך שיחסית לאומנויות אחרות, כמו נגינה הדורשת מיומנות וכלים, הוא מאפשר השתתפות עממית שכן כל אחד יכול לקחת בו חלק, ואין הוא דורש ציוד מיוחד.
באירופה הלך ונפוץ הריקוד כבילוי חברתי בתקופת הרנסאנס, עם תרבות הנשפים שהתפתחה בקרב האצולה ובקרב המעמד הבינוני.
מאז המאה ה-19, כחלק מהפיכת האמנות כולה לשדה פעולה לגיטימי לכל השכבות ובכל הסגנונות, קיבל הריקוד מעמד השקול לשאר האומנויות, בעיקר עם פיתוח אמנויות הבמה.
ריקוד שלא כאומנות

דוגמאות לתכליתו של ריקוד לא אומנותי, או שהאומנות היא מטרה משנית שלו:
ריקוד כהבעת שמחה או כאמצעי להגברת שמחה וכיף (לדוגמה מסיבות ריקודים)
ריקוד דתי (שהיה נהוג בעולם העתיק), המשמש לצורכי פולחן.
ריקוד המשמש צורך טקסי-חברתי (כדוגמת הריקודים הספונטניים שקרו במדינת ישראל עם תום הכרזת העצמאות).
ריקוד עשוי לשמש אמצעי חיזור בין המינים בסיטואציות משתנות (כדוגמת תרבות המועדונים המודרנית).
ריקוד מסוגל לפתח מיומנויות שונות של שימוש בגוף. למשל מחול אירובי וזומבה מפתחים כושר גופני, ריקודי עמוד משמשים למטרות פיתוי וגם לפיתוח כושר גופני, או הקפואירה שהתפתחה בדרום אמריקה בקרב העבדים, כאמנות לחימה במסווה של ריקוד.
ריקוד עשוי לשמש כאמצעי טיפולי, כמו ביודנסה – שיטה טיפולית שמבוססת על ריקוד.
סוגי ריקוד > ריקוד עממי

בסוג זה קהל הריקוד רוקד בעצמו, לעיתים בהתאם למוזיקה המנוגנת על ידי אמן. ריקודים אלו הופכים ברוב המקרים לחלק בלתי נפרד מהתרבות המאפיינת את האדם הפשוט. דוגמאות לריקודים כאלו הם:
ריקוד לטיני: סלסה, ממבו, רומבה, קומביה, רואדה, מרנגה, צ'ה צ'ה צ'ה.
הורה
ריקודי עם
קלמאטיאנוס
בניגוד לריקודים עממיים אחרים, בריקוד העממי הישראלי הצעדים כתובים במלואם, והחופש של הרקדן לבחור צעדים ולאלתר במסגרת הריקוד מוגבל בדרך כלל.
סוגי ריקוד > ריקודי נשף

מכונים גם "ריקודים סלוניים".
הם ריקודי זוגות. כל ריקוד נשף מתאים למוזיקה משלו. למשל, ואלס מתאים למקצב של שלושה רבעים, טנגו – למקצב של ארבעה רבעים שבו הפעמה השנייה מודגשת.
החופש של הרקדן לאלתר בריקודי הנשף הוא בינוני: יש מבנה קבוע לצעדים, אך במסגרת המבנה הזה יכול הרקדן לבחור את הכיוונים ואת האלמנטים כרצונו.
בארץ נחשבים הריקודים הלטיניים לריקודי נשף.
ריקודי הנשף מהווים חלק ממסגרות שונות:
במסגרת הריקוד המקצועי יש הופעות ותחרויות של ריקודי נשף.
בערבי ריקודים הם משמשים בילוי עיקרי, לעיתים במשולב עם ריקודים עממיים או ריקודי שורות.
במסיבות ובפרט בחתונות נהוג שחלק מהשירים מתאימים לריקודי נשף, בעיקר טנגו וסלסה.
בישראל קיימת תופעה, בעיקר בחתונות של מזרחיים, של ריקודים סלוניים עם מוזיקה שלא יועדה להם כמו מוזיקה מזרחית למשל.
בין הריקודים הסלוניים (פרט ללטיניים) המקובלים היום בארץ נמנים:
טנגו
ואלס
פסדובלה
פולקה
סוגי ריקוד > קפואירה

קפואירה (Capoeira) היא אמנות לחימה הבולטת בתנועותיה הריקודיות אשר מקורה בעבדים ברזילאים. הקפואירה פופולרית בברזיל במיוחד, אך בסוף המאה ה-20 צברה פופולריות גם בשאר העולם, בדרך כלל בזכות טיילים ששבו מברזיל. יש שרואים בקפואירה ריקוד, שכן קבוצות מסוימות שמות דגש רב יותר באימוניהן על אלמנטים ריקודיים ואקרובטיים בקפואירה, שורשי הקפואירה הניכרים עד היום מתייחסים לאלמנטים של קרב הכוללים התקפה והגנה, אך המינוח המקובל בקפואירה הוא של "משחק".
סוגי ריקוד > ריקוד מקצועי או מחול

בסוג זה אמן מסוים מציג מופע ריקוד בפני קהל פאסיבי. האמן במקרה זה הוא רקדן מקצועי, המוכשר לריקוד ומתאמן לקראת המופע. במסגרת הריקוד המקצועי קיימות לעיתים רבות להקות מחול. דוגמאות לריקוד מקצועי:
סטפס
בלט קלאסי
בלט נאו-קלאסי
בלט מודרני או בלט עכשווי
מחול מודרני
פלמנקו
היפ-הופ
ג'אז
בוטו
מחול מזרחי
ברייקדאנס
מחול ישראלי
סוגי ריקוד > ריקודי רחוב

ריקודים שהתפתחו ברחוב ובמועדונים, ושהופצו בשיטת שמועות ועל ידי חברות וידאו [כמו יוטיוב]
דוגמאות לריקודי רחוב: ריקוד הרחוב שמאפיין את רחובות ניו יורק ומזוהה עם התרבות השחורה – ברייק דאנס.
ריקוד שהתפתח במועדוני פריז וברוז' ומזוהה עם מוזיקת האוס ומוזיקה אלקטרונית – אלקטרו דאנס.
Crip Walk – הריקוד הופיע לראשונה ב-1970 בקומפטון שבלוס אנג'לס על ידי חברי כנופיית הקריפ. חברי הכנופיה היו רוקדים את ה-Crip walk כשהיו מקבלים חבר חדש או בעת אזהרה.
הריקוד ביהדות

הריקוד ביהדות תפס מקום של כבוד.
בתנ"ך הוא מתואר מספר פעמים. הפעם הראשונה לאחר קריעת ים סוף כאשר הנשים פוצחות בשירים ומחולות. אזכור אחר של ריקוד, דווקא בהקשר שלילי, מופיע בסיפור חטא העגל, שם משה זועם על בני ישראל המרקדים סביב העגל. בספר שמואל מסופר על דוד המלך שמכרכר בכל עוז לפני הארון בהעלותו לירושלים. בספר שופטים מסופר על בנות שילה היוצאות לחול במחולות בכרמים. מנהג זה של ריקודים בכרמים מתואר אף במשנה בהקשר של ט"ו באב.
תנועת החסידות עושה שימוש רב בריקוד. על פי אחד ממנהיגי החסידות "מעלתו של הריקוד – שהוא מגביה את האדם טפח אחד מעל פני הקרקע".
הערות שוליים

↑  ספר שמות, פרק ט"ו, פסוק כ'
↑  ספר שמות, פרק ל"ב, פסוק י"ט
↑  ספר שמואל ב', פרק ו', פסוק י"ד
↑  פרק כ"א, פסוק כ"א
↑  משנה, מסכת תענית, פרק ד', משנה ח'
| --- | --- |
בקרת זהויות :  NLI: 987007540962405171  BnF: cb11931841h (data)  GND: 4059028-8  HDS: 011884  LCCN: sh85035659  NARA: 10638328  NDL: 00561135  NKC: ph126430 
ילדים רוקדים
נשים חלצו את נעליהן והחלו לרקוד יחפות ברחוב
ריקוד עממי פולני
סלטרלו, איטליה
טנגו בבואנוס איירס
תנועת קפואירה אופיינית
הבלט אגם הברבורים
תרשים זרימה אודות ההתפתחות של רוב סגנונות הריקוד
אליעזר מצליח

| --- | --- |

אליעזר מצליח ב-2016
 לידה:  1959 (בן 66 בערך) 
 מקום מגורים:  מקסיקו מקסיקו , ארצות הברית ארצות הברית
 מקום לימודים:  האוניברסיטה הלאומית האוטונומית של מקסיקו 
 מוסדות:  National Institute on Aging (2016)  אוניברסיטת קליפורניה בסן דייגו (1987–2016) 
 
אליעזר מצליח (בספרדית: Eliezer Masliah; נולד 1958/1959) הוא מדען, נוירופתולוג. כיהן בתפקיד מנהל החטיבה למדעי המוח במכון הלאומי להזדקנות (אנ') בין השנים 2016 עד 2024.
בספטמבר 2024, נחשף חשד לזיוף, מניפולציה של תמונות, ב-132 מאמרי מחקרים של מצליח, והועלו חששות לגבי נכונות הנתונים במחקריו, שהשפיעו על טיפולי אלצהיימר ופרקינסון, פטנטים פרמצבטיים וניסויים קליניים.
רקע אקדמי

מצליח למד רפואה באוניברסיטה הלאומית האוטונומית של מקסיקו (אנ') וסיים בשנת 1982. לאחר הכשרת בתר-דוקטורט באוניברסיטת קליפורניה בסן דייגו (UCSD) הוא קיבל מינוי לפרופסור במסלול קביעות במחלקה למדעי המוח וכן בפתולוגיה, באוניברסיטה זו. במקביל הוא ניהל את המרכז הנוירופתולוגי של "המרכז לחקר מחלת האלצהיימר של שירלי-מרקוס". בשנת 2016 מונה מצליח לתפקיד ראש חטיבת מדעי המוח של המכון הלאומי להזדקנות, בארצות הברית.
מצליח פרסם יותר מ-800 מאמרי מחקר, שחלק גדול מהם נמצא כעת בבדיקה, בחשד שהם מכילים תמונות שעברו מניפולציות, כדי לתמוך במסקנות מסוימות, השונות מהנתונים האמיתיים.
בספטמבר 2024, פרסם ה-NIH שמצליח אינו משמש עוד בתפקיד מנהל החטיבה למדעי המוח.
התנהלות פסולה במחקר

בספטמבר 2024, פורסמו ממצאי תחקיר של כתב העת Science בו נחשף ש ב-132 מאמרים אקדמיים שפרסם מצליח בספרות המקצועית, נערכה מניפולציה של תמונות, שהובאו כדי לתמוך, כביכול, בתוצאות מחקריו. תיק מסמכים בן 286 עמודים שנערך על ידי אנליסטים משפטיים ומדעני מוח, הצביע על מקרים חוזרים ונשנים של מניפולציה בצילומי תספיג חלבון, שכללה שימוש חוזר בצילומים ועריכה דיגיטלית, לאורך עשרות שנות עבודתו. האשמות אלו כללו מחקרים מכריעים הקשורים לאלצהיימר ולמחלת פרקינסון, במיוחד סביב חלבון אלפא-סינוקלאין.
התיק נשלח למשרד האמריקאי ליושרה במחקר (אנ') במאי 2023 והמכון הלאומי להזדקנות התבקש לחקור מיד את החשדות להתנהגות מחקרית פסולה. החקירה החלה בדצמבר 2023.
ב-26 בספטמבר 2024, הודיע ה-NIH כי בעקבות חקירה, המכון מצא ממצאים של "ד"ר אליעזר מצליח ביצע התנהגות מחקרית בלתי תקינה, עקב זיוף או בדייה הקשורים לשימוש חוזר ולתיאור מטעה של תמונות שנועדו לייצג תוצאות ניסוי שונות, בשני מחקרים...".
החשדות כוללת מאמרים שהשפיעו על ניסויים קליניים והחלטות השקעת משאבים בתעשיית התרופות. 238 פטנטים פעילים מצטטים מאמרים של מצליח המכילים לכאורה, תמונות ונתונים שאינם אמיתיים.
הממצאים השפיעו על תעשיית התרופות לטיפול בפרקינסון. ובמיוחד על התרופה הניסיונית Prasinezumab. מחקר שלב II שדווח באוגוסט 2022 לא מצא השפעה סטטיסטית מובהקת של התרופה לעומת פלצבו על מדדים של התקדמות מחלת פרקינסון. מספר מאמרים שעמדו בבסיס הפיתוח של Prasinezumab סומנו ככאלו שנערכו בהם מניפולציות.
על פי מנוע חיפוש הפטנטים של גוגל, מצליח רשום כממציא של 28 פטנטים, הקשורים לתרופות.
מצליח לא הגיב בפומבי על ממצאים אלה. החל מנובמבר 2024 הוא אינו רשום כחלק מהצוות של המכון הלאומי להזדקנות באתר האינטרנט שלהם.
הערות שוליים

1 2 3  Did a top NIH official manipulate Alzheimer's and Parkinson’s studies for decades? | Science | AAAS, web.archive.org, ‏2024-09-26
↑  Eliezer MASLIAH | National Institute on Aging, web.archive.org, ‏2024-03-03
1 2 3  Advisory Board, ADDI
↑  "Eliezer Masliah, MD | Parkinson's Disease". www.michaeljfox.org (באנגלית). נבדק ב-2025-02-22.
↑  "UCSD Profiles: Eliezer Masliah". profiles.ucsd.edu. אורכב מ-המקור ב-2024-09-27. נבדק ב-2025-02-22.
↑  "Meet the director of the Division of Neuroscience". National Institute on Aging (באנגלית). 2016-09-14. נבדק ב-2025-02-22.
↑  "Statement by NIH on Research Misconduct Findings". National Institutes of Health (NIH) (באנגלית). 2024-09-25. נבדק ב-2025-02-22.
↑  A top government scientist engaged in research misconduct, NIH finds, AP News, ‏2024-09-26 (באנגלית)
↑  Data Fabrication Ousted NIA Neuroscience Director Eliezer Masliah  | ALZFORUM, www.alzforum.org (באנגלית)
↑  Statement by NIH on Research Misconduct Findings, National Institutes of Health (NIH), ‏2024-09-25 (באנגלית)
↑  Did a top NIH official manipulate Alzheimer's and Parkinson’s studies for decades? | Science | AAAS, web.archive.org, ‏2024-09-26
1 2  Darren Incorvaia, NIH leader's research misconduct calls drugs into question, www.fiercebiotech.com, ‏2024-09-26 (באנגלית)
↑  Google Patents, patents.google.com
↑  Staff Listing, National Institute on Aging (באנגלית)
| --- | --- |
בקרת זהויות :  ORCID: 0000-0002-2117-5569  S2AuthorId: 143750986  VIAF: 29162606351049530946   WorldCat (עם VIAF): 29162606351049530946
יוג'ין (אורגון)

| --- | --- |

 מדינה:  ארצות הברית ארצות הברית
 מדינה:  אורגון אורגון
 מחוז:  ליין
 ראש העיר:  לוסי ויניס
 תאריך ייסוד:  15 בדצמבר 1862
 על שם:  יוג'ין סקינר 
 שטח:  113.29 קמ"ר
 גובה:  131.1 מטרים
 אוכלוסייה:  ‏
  ‑ בעיר:  176,654 (1 באפריל 2020)
  ‑ במטרופולין:  351,715 (2010)
  ‑ צפיפות:  1,379.3 נפש לקמ"ר (2010)
 קואורדינטות:  44°03′07″N 123°05′12″W﻿ / ﻿44.05186667°N 123.0865555°W﻿ / 44.05186667; -123.0865555
 אזור זמן:  UTC -8
 www.eugene-or.gov
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה יוג'ין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה יוג'ין(למפת אורגון רגילה) סיילם פורטלנד גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט יוג'ין(למפת אורגון מוגדלת) סיילם פורטלנד גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט יוג'ין  he tabBackground:;tabBorder:#aaa;defaultTab:0;
 
יוג'ין (באנגלית: Eugene) היא עיר הממוקמת במרכז־מערב מדינת אורגון בארצות הברית. נכון למפקד שנערך ב-2010 אוכלוסייתה של יוג'ין מנתה 156,185 אנשים והיא העיר השלישית בגודלה במדינת אורגון שבארצות הברית, אף על פי שבעשר השנים לאחר המפקד בוצעו מספר הערכות מטעם המדינה שמשערות שאוכלסיית העיר גדלה מאז המפקד, וכעת מספר התושבים שמתגוררים ביוג'ין גדול יותר ממספר התושבים שמתגוררים בעיר הבירה של אורגון, סיילם שהיא העיר השנייה בגודלה במדינה.
העיר שוכנת בקצה הדרומי של עמק וילמאט בסמוך למפגש הנהרות וילמאט ומקנזי, כ-80 ק"מ מזרחית לחוף של אורגון.
ביוג'ין שוכנת אוניברסיטת אורגון.
יוג'ין מתאפיינת ביופי טבעי. תושבי העיר מקפידים על תרבות פנאי כרכיבה על אופניים, ריצה/ג'וגינג, רפטינג, שיט קיאקים ומתמקדים באמנות ואורח חיים "אלטרנטיבי". ב-40 השנים האחרונות משמשת יוג'ין כ"בירת האתלטיקה העולמית".
הסלוגן של יוג'ין הוא: "עיר גדולה לאמנויות וחיק הטבע".
התאגיד נייקי נוסד ביוג'ין.
כינוייה: עמק האמרלד (עמק הבָּרֶקֶת), עיר האמרלד (עיר הבָּרֶקֶת) ועיר האתלטיקה.
אישים מפורסמים

דני איינג' - כדורסלן עבר
לוק ג'קסון - כדורסלן עבר
מארי דקר - רצה, אלופת עולם
אשטון איטון - אתלט, אלוף עולם
יוג'ין לזובסקי - רופא פולני שהציל יהודים בשואה
ל. רון האברד - סופר ופילוסוף, מייסדה של כת הסיינטולוגיה
טים הרדין - זמר ומלחין
ערים תאומות

רוסיה אירקוטסק, רוסיה
קוריאה הדרומית ג'ינג'ו, קוריאה הדרומית
יפן קאקגאווה, יפן
נפאל קטמנדו, נפאל